Fish and chips με μαγιάτικο
Αυτή η βρετανική λιχουδιά, τα fish and chips, είναι δημοφιλής και αγαπητή σε μικρούς και μεγάλους. Όταν δε, γίνεται με το μοναδικής γεύσης μαγιάτικο, το αποτέλεσμα είναι ακαταμάχητο(!)
4 κομμάτια μαγιάτικο 200 γρ. το καθένα (χωρίς δέρμα), 50 γρ. αλεύρι, 25 γρ. κορνφλάουρ, 1 κουτ. γλυκού πάπρικα καπνιστή, ¼ κουτ. γλυκού baking powder, σφήνες λεμονιού, 150 ml μπίρα ή σόδα, ηλιέλαιο για το τηγάνισμα, 75 γρ. μαγιονέζα, 1 κουτ. γλυκού μουστάρδα, 1 κουτ. σούπας ψιλοκομμένα αγγουράκια τουρσί και κάπαρη, 1 κουτ. σούπας ψιλοκομμένο σχοινόπρασο, 1 κουτ. γλυκού χυμό λεμόνι
Για να φτιάξουμε fish and chips με μαγιάτικο, αρχικά βάζουμε σε μπολ το αλεύρι, το κορνφλάουρ, την πάπρικα και την baking powder και ανακατεύουμε.Σιγά – σιγά ρίχνουμε την μπίρα μέχρι να γίνει χυλός. Αλατοπιπερώνουμε τα κομμάτια μαγιάτικου.Στη συνέχεια, τα πασπαλίζουμε με αλεύρι και τα βουτάμε στον χυλό. Τηγανίζουμε τα φιλέτα ένα – ένα για 3 – 4 λεπτά σε μέτρια φωτιά. Τα γυρίζουμε και συνεχίζουμε το τηγάνισμα μέχρι να ροδίσουν. Τα ακουμπάμε σε χαρτί κουζίνας μέχρι να τηγανίσουμε τα υπόλοιπα. Ανακατεύουμε τα υλικά για την σος ταρτάρ. Σερβίρουμε το μαγιάτικο με την σος ταρτάρ και τηγανητές πατάτες.
Λεμόνι,Μαγιάτικο,Πατάτες